Ikt. szám: 49854/2023

**E LŐ T E R J E S Z T É S**

### Szombathely Megyei Jogú Város Városstratégiai, Idegenforgalmi és Sport Bizottságának

###  2023. április 25-i ülésére

**Javaslat a rendkívüli kátyúzási munkák elvégeztetésére**

A VASIVÍZ Zrt. a város területén a víziközmű szolgáltatási feladata elvégzése érdekében az ivóvíz és szennyvíz hálózaton folyamatosan végez hiba elhárítási és egyéb fejlesztési feladatokat. Ennek során több esetben is megbontásra kerül az utak és járdák szilárd burkolata. Ezek helyreállítása jellemzően csak nyomvonalasan történt meg.

A 3/2008. (IV.1.) önkormányzati rendelet „a közterületek bontás utáni helyreállításáról” 10/A.§-a alapján lehetőség van arra, hogy a közműszolgáltató az útburkolat teljes szélességében történő helyreállítási kötelezettségének az erre irányuló megállapodás megkötése esetén máshol is eleget tehet a közútkezelői hozzájárulásban foglaltak szerinti térmértékben és előírások szerint.

Javaslom, hogy a VASIVÍZ Zrt-vel kössünk megállapodást, hogy a rendeletben meghatározott végleges helyreállítási kötelezettségét az 1. számú mellékletben felsorolt utcákban szükséges kátyúzási feladatok elvégzésével teljesítse.

A kátyúzás mennyiségének meghatározásának alapjául a 2020-2022 években elvégzett bontások után fennmaradó mennyiségeket kell figyelembe venni.

Kérem Tisztelt Bizottságot az előterjesztést megtárgyalni, és a határozati javaslatot elfogadni szíveskedjen.

Szombathely, 2023. április …..

 /: Horváth Soma :/

**Határozati javaslat**

**…/2023. (IV. 25.) VISB. sz. határozat**

1. A Városstratégiai, Idegenforgalmi és Sport Bizottság a javaslat a rendkívüli kátyúzási munkák elvégeztetéséről szóló előterjesztést megtárgyalta, és Szombathely Megyei Jogú Város Önkormányzatának a közterületek bontás utáni helyreállításáról szóló 3/2008 (IV.1.) önkormányzati rendelet 10/A. § alapján javasolja a polgármesternek, hogy megállapodást kössön a VASIVÍZ Zrt-vel a közterületbontás utáni helyreállítási kötelezettség helyett az előterjesztés 1. mellékletében szereplő utcákban történő kátyúzási munkák elvégzésére.
2. A Bizottság felkéri az előterjesztőt a megállapodás előkészítésére.

**Felelős**: Tóth Kálmán, a Városstratégiai, Idegenforgalmi és Sport Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője

 Krenner Róbert, a VASIVÍZ Zrt. vezérigazgatója)

**Határidő:** 1. pont: azonnal

 2. pont: azonnal